
BIROUL  PERMANENT

AL

CAMEREI  DEPUTAŢILOR



În conformitate cu prevederile Regulamentului Camerei Deputaţilor, vă înaintăm, alăturat, RAPORTUL asupra proiectului de Lege privind aprobarea Ordonanţei  Guvernului  nr. 111/1998  pentru modificarea Ordonanţei de urgenţă nr. 21/1997 privind retrocedarea unor bunuri imobile care au aparţinut comunităţilor evreieşti din România, trimis comisiilor, spre dezbatere în fond, cu adresa nr. 255 din 2 septembrie 1998.



La întocmirea raportului s-a ţinut seama de expunerea de motive a Guvernului şi de conţinutul Ordonanţei nr. 111/1998, de adresa Consiliului Legislativ nr. 677/20.08.1998, precum şi de punctul de vedere actualizat al Guvernului, trimis cu adresa nr. 243/MRP/29.01.2001.



Având în vedere obiectul şi conţinutul juridic al proiectului de lege, acesta face parte din categoria legilor ordinare.

PREŞEDINTE, 






PREŞEDINTE, 

dr. Ionel Olteanu






Nicolae Păun 

RAPORT  COMUN

asupra    proiectului   de    Lege    privind    aprobarea    Ordonanţei   Guvernului  nr. 111/1998  pentru modificarea Ordonanţei de urgenţă nr. 21/1997 privind retrocedarea unor bunuri imobile care au aparţinut comunităţilor evreieşti din România



În conformitate cu prevederile art. 89 din Regulamentul Camerei Deputaţilor, cele două comisii au fost sesizate, spre dezbatere în fond, cu proiectul de Lege privind    aprobarea    Ordonanţei   Guvernului  nr. 111/1998  pentru modificarea Ordonanţei de urgenţă nr. 21/1997 privind retrocedarea unor bunuri imobile care au aparţinut comunităţilor evreieşti din România, trimis cu adresa nr. 255 din 2 septembrie 1998.



Acesta are ca obiect aprobarea Ordonanţei Guvernului nr. 111/1998 pentru  modificarea Ordonanţei de urgenţă nr. 21/1997 privind retrocedarea unor bunuri imobile care au aparţinut comunităţilor evreieşti din România, adoptată în temeiul art. 1 pct. 17 din Legea nr. 148/1998 privind abilitarea Guvernului de a emite ordonanţe.



Punctul de vedere actualizat al Guvernului, comunicat cu adresa nr. 243/MRP/29.01.2001, este: “continuarea procedurii de legiferare în forma actuală, fiind în concordanţă cu prevederile Programului de Guvernare 2000-2004 - Capitolul X - “Relaţiile interetnice”, referitor la protecţia minorităţilor naţionale, respectarea drepturilor omului în conformitate cu angajamentele României de integrare europeană şi euroatlantică”.



Potrivit prevederilor art. 60 din Regulamentul Camerei Deputaţilor, comisiile, întrunite în şedinţă comună, au examinat proiectul de lege în ziua de 06.03.2001.



Ca urmare a punctelor de vedere exprimate de către membrii comisiilor, de reprezentantul Guvernului, precum şi de cel al Grupului parlamentar al minorităţilor naţionale, s-a apreciat că reglementările din ordonanţa supusă aprobării sunt oportune şi în concordanţă cu angajamentele asumate de România pe plan internaţional.



Faţă de cele expuse mai sus, membrii celor două  comisii au hotărât, cu majoritate de voturi, să supună plenului Camerei Deputaţilor, spre dezbatere şi adoptare, proiectul de lege, în forma prezentată de iniţiator.



Având în vedere obiectul şi conţinutul juridic al proiectului de lege, acesta face parte din categoria legilor ordinare.

PREŞEDINTE, 






PREŞEDINTE, 

dr. Ionel Olteanu






Nicolae Păun 

Red: 

Sorin Rânjea


Aurel Zamfirescu

